題澹山巖二首  其二
作者：項安世
朝代：宋

paragraphs: 此日縱自爾，此興不可闌。
竹徑滑拳局，芒鞋側蹣跚。
南窺下陰洞，北望升天關。
鬼穴勇爭覷，仙扃誰得{枦/睘}。
敷床憇明潔，酌酒休癡頑。
幽處可僧磬，迴中堪舞鬟。
樂極忽有念，相顧生愁顔。
指點壁間字，其人多馬班。
書蹟向昧昧，苔痕日斒斒。
題名出門去，歲月如循環。
何年復此來，三士同躋攀。